**Конспект за провеждане на изпит по**

Криминология

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Доц. д-р Иван Ранчев |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Не |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка |  |

**II. Тематично съдържание на учебния курс**

1. Предмет, цели и задачи на криминологията. Система и същностни черти на науката.

2. Основни методи, принципи и функции на криминологията, съотношението й с другите науки.

3. Възникване на криминологичната мисъл. Етапи в развитието на криминологията като наука.

4. Криминологични школи – класическа школа, позитивистична школа, марксистка школа, клинична и критична криминология.

5. Криминологията в България.

6. Теории за престъпността. Биологическо направление в криминологията.

7. Биопсихологическо направление в криминологията.

8. Социологическо направление в криминологията.

9. Престъплението като проблем на криминологията.

10. Явлението престъпност. Причини и условия за престъпността.

11. Основни видове и признаци на престъпността.

12. Криминологични методи за изследване на престъпността. Организация и видове криминологични изследвания.

13. Криминологично прогнозиране и планиране.

14. Престъпността в съвременния свят и у нас.

15. Понятие за престъпна личност. Механизъм на престъпно поведение.

16. Фактори за формиране на престъпната личност.

17. Типология на престъпника. Взаимодействие на престъпната личност с други лица.

18. Криминологични методи за изследване на престъпната личност.

19. Виктимология – основни понятия. Типове жертви.

20. Понятие за превенция на престъпността. Основни принципи и функции на превенцията.

21. Контрол и видове превенция на престъпността. Правни основи за превенцията.

22. Користна престъпност.

23. Насилствена престъпност.

24. Икономическа престъпност. Видове.

25. Организирана престъпност.

26. Корупционни престъпления.

27. Младежка престъпност.

28. Рецидивна престъпност.

29. Женска престъпност.

30. Компютърна престъпност.

**III. Материали за самостоятелна подготовка**

1. 1. Йордан Айдаров, Криминология. 4-то допълнено издание, изд. Сиела, 2010г.
2. 2. Боян Станков, Криминология. Теоретични основи. Изд. ВСУ „Черноризец Храбър“, Варна, 1996г.
3. 3. Байчо Панев, Криминология, 1-во издание, , Университетско издателство на БСУ, Бургас, 1993г.
4. 4. Боян Станков, Виктимология, Учение за жертвите на престъпления,изд. ВСУ „Черноризец Храбър“, Варна, 2011г.

**IV. Изпитване и оценяване**

**1. Текущо оценяване**

Не се провежда текущо оценяване

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Писмен със задаване на два въпроса от общата и особена част.

**4. Критерии за оценяване**

По зададения първи въпрос от общата част – теоретичните познания на студента по материята, изнесена по време на лекциите и от препоръчаната литература. По втория въпрос от особената част, въз основа на лекционния курс и анализ на изнесените публични, статистически данни за състоянието на престъпността от Евростат, НСИ, ВКП и МВР.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.